CELEX: 31991R1351
Language: el
Date: 1991-05-23 00:00:00
Title: Κανονισμός (ΕΟΚ) αριθ. 1351/91 της Επιτροπής της 23ης Μαΐου 1991 για τη θέσπιση οριστικών μέτρων όσον αφορά την έκδοση πιστοποιητικών ΣΜΣ για τις συναλλαγές με την Ισπανία στον τομέα του βοείου κρέατος

Avis juridique important

|

31991R1351

Κανονισμός (ΕΟΚ) αριθ. 1351/91 της Επιτροπής της 23ης Μαΐου 1991 για τη θέσπιση οριστικών μέτρων όσον αφορά την έκδοση πιστοποιητικών ΣΜΣ για τις συναλλαγές με την Ισπανία στον τομέα του βοείου κρέατος  

Επίσημη Εφημερίδα αριθ. L 129 της 24/05/1991 σ. 0025 - 0025

ΚΑΝΟΝΙΣΜΟΣ ( ΕΟΚ ) αριθ . 1351/91 ΤΗΣ ΕΠΙΤΡΟΠΗΣ  της 23ης Μαΐου 1991  για τη θέσπιση οριστικών μέτρων όσον αφορά την έκδοση πιστοποιητικών ΣΜΣ για τις συναλλαγές με την Ισπανία στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 3,  τον κανονισμό (ΕΟΚ ) αριθ . 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ .  3296/88 ( 2 ), και ιδίως το άρθρο 7 παράγραφος 1,  Εκτιμώντας :  ότι ο κανονισμός ( ΕΟΚ ) αριθ . 4026/89 της Επιτροπής της 22ας Δεκεμβρίου 1989 για τον καθορισμό των λεπτομερειών εφαρμογής του συμπληρωματικού μηχανισμού των συναλλαγών στον τομέα του βοείου κρέατος μεταξύ της Κοινότητας με τη σύνθεση που αυτή είχε στις  31 Δεκεμβρίου 1985 και της Ισπανίας ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 840/91 ( 4 ), καθόρισε το ετήσιο ανώτατο ενδεικτικό όριο για την εισαγωγή στην Ισπανία ορισμένων προϊόντων του τομέα του βοείου κρέατος για το 1991 -  ότι τα πιστοποιητικά ΣΜΣ που εκδόθηκαν ύστερα από αιτήσεις που υποβλήθηκαν κατά την εβδομάδα από τις 18 έως τις 22 Μαρτίου και από την 1η έως τις 5 Απριλίου 1991, εξήντλησαν το τμήμα του ενδεικτικού ορίου που ισχύει για το δεύτερο τρίμηνο του 1991, όσον  αφορά τα ζωντανά ζώα -  ότι η Επιτροπή, κατά συνέπεια, ενέκρινε με τη διαδικασία του επείγοντος, τα κατάλληλα συντηρητικά μέτρα με τους κανονισμούς ( ΕΟΚ ) αριθ . 762/91 ( 5 ) και ( ΕΟΚ ) αριθ . 907/91 ( 6 )- ότι θα πρέπει να ληφθούν οριστικά μέτρα και, λαμβάνοντας υπόψη την κατάσταση  της αγοράς στην Ισπανία, δεν προβλέπεται αύξηση του ανωτάτου ενδεικτικού ορίου -  ότι, βάσει των οριστικών μέτρων που αναφέρονται στο άρθρο 85 παράγραφος 3 της πράξης προσχώρησης, θα πρέπει, προκειμένου να αποφευχθεί οποιαδήποτε στρέβλωση στην ισπανική αγορά, να ανασταλεί οριστικά η έκδοση των πιστοποιητικών -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Για τα ζωντανά ζώα του είδους των βοοειδών εκτός από τα ζώα αναπαραγωγής καθαρής φυλής και τα ζώα για ταυρομαχίες :  1 . Η έκδοση πιστοποιητικών ΣΜΣ αναστέλλεται έως τις 30 Ιουνίου 1991 -  2 . Μπορούν να επανυποβάλλονται αιτήσεις πιστοποιητικών ΣΜΣ από τις 17 Ιουνίου 1991 .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 23 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 55 της 1 . 3 . 1986, σ . 106 . ( 2 ) ΕΕ αριθ . L 293 της 27 . 10 . 1988, σ . 7 . ( 3 ) ΕΕ αριθ . L 382 της 30 . 12 . 1989, σ . 62 . ( 4 ) ΕΕ αριθ . L 85 της 5 . 4 . 1991, σ . 23 . ( 5 ) ΕΕ αριθ . L 81 της 28 . 3 . 1991, σ . 27 . ( 6 ) ΕΕ αριθ . L 91 της 12 . 4 .  1991, σ . 22 .